કડવો મૂળજી બની જાય અને મૂળજી ક્યાંક બીજે કડવો બનવા ઊપડી જાય. મુખવટા બદલાઈ જાય અને સુખસુખ. વાડીએ આટો મરવાનું, બે ત્રણ ઑર્ડરના સોદા પતાવવાનું, આવતીકાલ માટે ખેતરમાં નિંદામણ કરવા મજૂરો નક્કી કરવાનું એવાં ઘણાં નાનાં નાનાં કામ પતાવીને છેક બપોરના એક દોઢે પાછો ફરે. કડવાની પ્રમાણિકતા નો એને ગળા સુધી ભરોસો. કડવાને મૂળજીનો એ વિશ્વાસ ગમે. મૂળજી આવે ત્યાં સુધીમાં તો કડવાએ મૂળજીનું મહોરું ચસોચસ પહેરી લીધું હોય.